cyanic-selkie/wikianc huggingface dataset:
Tous peuvent me tuer
Tous peuvent me tuer ass e franséische Film aus dem Joer 1957 vum Henri Decoin.
Ëm wat geet et am Film?
No engem Hold-Up verstoppen d'Gangster déi gestuele Bijouen an dem Sockel vun enger Statu. Awer duerno leeft net alles wéi geplangt…
Ellipsoid
Bekannt Beispiller fir Rotatiounsellipsoide sinn d'Äerd an de Rugbyball.
Definitioun
En Ellipsoid am dräidimensionale Raum kann als gestreckt oder gestaucht Bild vun enger Kugeluewerfläch (Sphär) erkläert ginn. Beim Gebrauch vu kartesesche Koordinaten an Ausriichtung vun de Koordinatenachsen x, y an z no de Symmetrieachse vum Ellipsoid heescht seng Equatioun mat positive reellen Zuelen a, b an c, de Längte vun den Hallefachsen.
Am n-dimensionale Raum ass en Ellipsoid d'Léisungsmenge vun enger quadratescher Equatioun mat positiv definiter reeller (zu enger quadratescher Form gehéierenden) Matrix.
Duerch Haaptachsentransformatioun kann ee Q op eng Diagonalmatrix mat positiven Eegewäerter transforméieren. D'Eegevecteure vun där Matrix ginn d'Richtung vun den Haaptachsen un, d'Kehrwäerter vun de Wurzelen aus den Eegewäerter sinn d'Längte vun den Hallefachsen déi derzou gehéieren.
An der Linearer Optiméierung ginn Ellipsoiden an der Ellipsoid-Method gebraucht.
Déi follgend Erklärunge begrenze sech nees op Ellipsoiden am dräidimensionale Raum. Wann allen dräi Hallefachse verschidde sinn, da schwätzt ee vun triaxialen (oder dräiachsegen) Ellipsoiden. Bei der Rotatioun vun enger Ellips ëm eng vun hiren Achsen entstinn Rotatiounskierper, an dësem Fall Rotatiounsellipsoide. Beispiller fir Rotatiounsellipsoide sinn rotéierend Himmelskierper, wéi eis Äerd (vergl. Äerdellipsoid) resp. Planéiten, Sonnen oder Galaxien. Elliptesch Galaxien kënnen och triaxial sinn.
D'Äerd als Ellipsoid
Eis Äerd ass nëmmen ongeféier eng Kugel. A Wierklechkeet ass si duerch d'Dréiung ëm sech selwer un de Polen ofgeflaacht an och soss ganz onreegelméisseg geformt. Fir dës Onreegelméissegkeet méi genee ze beschreiwen, gëtt amplaz vun der Kugel dacks e Rotatiounsellipsoid gebraucht. Dësen déngt an der Kartographie an an der Geodesie als Bezuchssystem fir d'Konstruktioun vu Vermoossungsnetzer an der direkten Angab geographescher Koordinaten. Duerch den Ellipsoid gëtt d'Äerdfigur als "Fläch konstanter Héicht" ofgestëmmt (kuckt Geoid an Mierespigel).
Volume vum Ellipsoid
De Volume V léisst sech mat aus dem Produkt vun den Hallefachse berechnen.
Uewerfläch vum Rotatiounsellipsoid
Sief a sief  déi numeresch Exzentrizitéit vun der Ellips, déi sech als Schnëtt mat der xz-Fläch y = 0 ergëtt. Dann ass fir en ofgeplattenen Ellipsoid mat a=b>c (Rotatiounsachs = z-Achs) a fir e verlängerten Ellipsoid mat a>b=c (Rotatiounsachs = x-Achs)
D'Uewerfläch vum triaxialen Ellipsoid
D'Uewerfläch vum triaxialen Ellipsoid léisst sech net mat Hëllef vu Funktiounen ausdrécken, déi een als elementar ugesäit, wéi z. B. artanh oder arcsin. D'Flächeberechnung ass dem Adrien-Marie Legendre mat Hëllef vun der elliptescher Integrale gelongen. Sief a>b>c. Schreift een
sou heescht d'Integrale
D'Uewerfläch huet mat E an F no Legendre de Wäert
Ginn d'Ausdréck fir k an \varphi souwéi d'Substitutiounen an d'Equatioun fir A agesat, sou ergëtt sech d'Schreifweis
Vum Knud Thomsen staamt déi (integralfräi) „Näherungsformel“
Déi maximal Ofwäichung vum exakten Resultat ass manner wéi 1,2 %.
Am Grenzfall vun engem vollstänneg plattgedréckten Ellipsoid striewen all dräi notéiert Formele fir A géint 2\pi ab, den duebelte Wäert vun enger Ellipsefläch mat den Hallefachsen a an b.
Formele fir Rotatiounsellipsoiden
Mat den Definitioune vun der elliptescher Integraler E an F loosse sech déi béid rotatiounssymmetresch Spezialfäll liicht aus der allgemenger triaxialer Formel ofleeden, well E an F ginn elementar Funktiounen.
Verlängerten Ellipsoid
Alternativ loosse sech d'Uewerflächen och als Mantelfläch vu rotéierenden Ellipsen (Rotatiounsellipsoid) berechnen.
Castetnau-Camblong
Castetnau-Camblong ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine. Castetnau-Camblong läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Jean-Bédel Bokassa
De Jean-Bédel Bokassa, gebuer den 22. Februar 1921 a gestuerwen den 3. November 1996, och nach bekannt als Bokassa I. vun Zentralafrika oder Salah Eddine Ahmed Bokassa, war e Militäroffizéier an no engem Putsch vun 1966 bis 1979 Staatschef vun der Zentralafrikanescher Republik an där hirem Nofollgerstaat, dem Zentralafrikanesche Keeserräich. An där Period war hie bal 11 Joer President (vum 1. Januar 1966 bis zum 4. Dezember 1976, dorënner President op Liewenszäit vun 1972 bis 1976) a bal dräi Joer Keeser (vum 4. Dezember 1976 bis zum 20. September 1979). De Bokassa gouf am Dezember 1977 an enger formeller Zeremonie mat vill Pomp gekréint, ma säi Keesertitel gouf weltwäit net sou richtig unerkannt. No sengem Stuerz ass d'Zentralafrikanesch Republik nees restauréiert ginn.
Biographie
De Jean-Bédel Bokassa war d'Kand vun engem Duerfchef a Franséisch-Equatorialafrika a gouf mat 12 Joer e Weesekand. Hie gouf a Missionnairesschoulen ausgebilt an ass 1939 an d'franséisch Kolonialarméi agetratt. Am éischten Indochina-Krich huet hie sech ervirgehuewen, Medaile gewonnen an huet et bis zum Kapitän bruecht. Wéi d'Zentralafrikanesch Republik 1960 als Deel vu Franséisch-Equatorialafrika onofhängeg ginn ass huet den neie President David Dacko de Bokassa zum nationale Militärchef gemaach.
Sechs Joer méi spéit huet de Bokassa déi Positioun benotzt, fir den Dacko ze stierzen a sech selwer zum President z'ernennen. Kuerz drop huet hien ugefaangen eng Terrorherrschaft z'etabléieren, an där hien all déi wichteg Regierungsplaze selwer ageholl huet. Hien huet perséinlech d'Ëmsetze vu gesetzleche Kierperstrofen iwwerwaacht an d'Reegel agefouert, engem Déif bei den éischten zwou Kéieren en Ouer ofzeschneiden a bei der drëtter Kéier eng Hand. Inspiréiert vu sengem Held, dem Napoleon Bonaparte, huet hie sech 1977 an enger Zeremonie, déi 20 Milliounen Dollar kascht huet an d'Land praktesch faillite gemaach huet, selwer zum Keeser vum Zentralafrikanesche Keeserräich gekréint. Eleng seng Diamantekroun hat e Wäert vun deemools 5 Milliounen US-Dollar. De franséische President Valéry Giscard d'Estaing war e grousse Frënd vum Bokassa a Frankräich huet als Konterpartie fir un zentralafrikaneschen Uran ze kommen, d'Land militäresch ënnerstëtzt.
1979 huet de Bokassa Honnerte vu Schoulkanner verhafte gelooss, well si refuséiert hate Schouluniformen unzedoen, déi an der Fabrick vun enger vu senge Frae gemaach goufen. De Massaker vun 100 vun de Schoulkanner duerch d'Keesergarde huet hie perséinlech iwwerwaacht. No deem "Tëschefall" huet de Support vu Frankräich staark nogelooss. Den 20 September 1979 hu franséisch Zaldoten de Bokassa gestierzt an den Dacko erëm zum President gemaach. D'Land huet nees säi fréieren Numm ugeholl an de Bokassa ass an den Exil an d'Elfebeeküst geflücht. Ma scho véier Joer méi spéit huet hie sech a Frankräich etabléiert, wou hie mat den ënnerschloene Suen ënner anerem e Schlass kaaft hat. Am Oktober 1979 huet déi satiresch Zäitschrëft Le Canard Enchaîné opgedeckt, dat de Bokassa 1973 dem deemolege franséische Finanzminister Giscard d'Estaing Diamante geschenkt hat. Den als "Diamantenaffär" bekannte politesche Skandal gëllt als ee vun de Grënn, wéinst deenen de Giscard d'Estaing déi follgend Wale verluer huet.
An Ofwiesenheet gouf dem Bokassa de Prozess gemaach an hie gouf wéinst Muerd, Folter, Korruptioun a Kannibalismus zum Doud verurteelt. 1986 ass hien erëm zeréck an d'Zentralafrikanesch Republik gaangen, wou him erëm de Prozess fir Verrot a Muerd gemaach ginn ass. 1987 gouf hien zwar vum Uklopunkt Kannibalismus befreit, mä als schëlleg fir de Muerd u Schoulkanner an anere Verbrieche fonnt. Seng Doudesstrof ass méi spéit a liewenslaang Eenzelhaft ëmgewandelt ginn, mä schonn 1993 ass hien am Kader vun enger genereller Amnestie fir all Prisonéier erëm fräikomm. Hien huet duerno zeréckgezunn an der Haaptstad Bangui gelieft an ass am November 1996 am Alter vu 75 Joer un engem Häerzinfarkt gestuerwen. De Jean-Bédel Bokassa huet 17 Fraen an 39 unerkannt Kanner hannerlooss.
Am Joer 2010 huet de President François Bozizé de Bokassa rehabilitéiert.
Otley (Film)
Otley ass e brittesche Film vum Dick Clement aus dem Joer 1968.
Ëm wat geet et am Film?
Den Gerald Otley erwächt mueres nieft der Läich vun engem Bekannten an deem sengem Haus...
Mansfeld-Gebai
D'Mansfeld-Gebai (Bâtiment Mansfeld) ass zanter 2017 den Numm vum Sëtz vum Ausseministère vun der Lëtzebuerger Regierung. Dëst historescht Gebai läit tëscht der rue du Palais de Justice an der rue du Nord, an der Uewerstad vun der Stad Lëtzebuerg.
Et war vu 1565 bis 1795 de Palais vum Gouverneur vun der Festung Lëtzebuerg, a gouf am 19. Joerhonnert e Gebai fir verschidde Verwaltungen, dorënner d'Geriicht. 1886 gouf et an e Geriichtspalais ëmgebaut. Dës Funktioun gouf bis 2008 bäibehalen, wéi d'Cité judiciaire fäerdeg gouf an d'Geriicht dohi verluecht gouf. No Renovatiounsaarbechten ass am Februar/Mäerz 2017 den Ausseministère erageplënnert. D'Gebai krut dunn den offiziellen Numm "bâtiment Mansfeld".
Geschicht
Deen eelsten Deel vum Gebai laanscht déi haiteg rue du Palais de Justice, gouf 1545 vum Geschäftsmann a Conseiller vum Kinnek, dem Nicolas Greisch, als Privathaus gebaut. 1564 huet de spuenesche Kinnek Philippe II. de Besëtz kaaft an en zum Sëtz vum Gouverneur, deemools de Péiter Ernest vu Mansfeld, gemaach.
1600 gouf decidéiert, d'Gebai ëm dat Duebelt ze vergréisseren, wat dann och geschitt ass. Et koum e Fligel no hannen aus, wéi och weider laanscht d'Strooss, dobäi. Bei der Belagerung vun der Festung Lëtzebuerg 1683-1684 gouf d'Gebai beschiedegt, mä gläich drop nees opgebaut. De Louis XIV. vu Frankräich huet dann och bei senger Visite zu Lëtzebuerg 5 Deeg mat sengem Haff an dësem Hôtel du Gouvernement logéiert.
Sou blouf d'Gebai bis 1795 de Palais vum Gouverneur. Wéi dat Joer den Ancien Régime ofgeschaaft gouf, hunn d'Fransousen decidéiert, Geriichtsinstanzen an d'Gebai z'installéieren. De Prisong, deemools an den Dräi Tierm, louch praktescherweis just niewendrun. Am Säitefligel sinn awer och nach weiderhi Verwaltungsservicer vum Departement (a méi spéit vum Staat) bliwwen, wéi z. B. d'Chambre des comptes, d'Bauverwaltung, d'Gendarmerie (1843-1881) oder den Enregistrement (1881-1930).
1886 gouf d'Gebai no Pläng vum Staatsarchitekt Charles Arendt am Fong ëmgebaut. Déi monumental Fassad aus Sandsteen, virun der klenger Plaz laanscht d'Nordstrooss, gouf virun déi Gebaier, déi do waren, gebaut an ass zanterhier d'Haaptentrée.
Vun 1930, wéi et nach eng Kéier renovéiert gouf, bis 2008, gouf d'Gebai exklusiv vun de Geriichtsinstanze benotzt. 2008 gouf d'Cité judiciaire fäerdeg, an d'Geriichtsadministratioun ass dohi geplënnert.
Vun Abrëll 2011 u gouf d'Gebai vum Fonds de rénovation de la Vieille-Ville archeologesch ënnersicht, an dono ëmgebaut, fir de Sëtz vum Ausseministère ze ginn (dee bis dohin am Hôtel Saint Maximin an an e puer weidere Gebaier war). De Käschtepunkt war op 33 Milliounen Euro festgeluecht. D'Renovatiounspläng ware vun de Büroen A+T Architecture et Kaell architecte a Guillermo Vazquez Consuegra.
Am Februar 2013 gouf eng Prozedur ageleet, fir d'Gebai op d'Lëscht vun de klasséierte Monumenter opzehuelen.
Am Februar/Mäerz 2017 sinn d'Servicer vum Ausseministère aus dem Hôtel Saint Maximin an aus anere Büroen an dat frësch renovéiert Gebai erageplënnert.
Night Train to Lisbon
Night Train to Lisbon ass e portugisesch-däitsch-Schwäizer Film vum Bille August aus dem Joer 2013 no engem Roman vum Pascal Mercier.
Ëm wat geet et am Film?
De Professer Gregorius rett eng jonk Fra déi vun enger Bréck zu Bern well sprangen. Si awer verschwënnt, léisst awer hire Mantel zeréck. An der Täsch vum Mantel fënnt de Gregorius e Buch vun engem portugiseschen Auteur an en Zuchbilljee fir Lissabon. De Gregorius mécht sech mam Buch a mam Billjee op d'Sich no der onbekannter Fra…
Vëlospist PC37
D', och nach Pist vun de Buerge vum Guttland, offiziell Itinéraire cyclable châteaux du Gutland, ass eng vun den 41 Vëlosstrecke vum nationale Reseau zu Lëtzebuerg.
Streck
Déi geplangt PC37 féiert vun Huelmes op Buerglënster.
Uschlëss un aner Pisten
D'Pist vun de Buerge vum Guttland kritt ënnerwee Uschlëss un aner Pisten:
KFC
KFC, bis 1991 och als Kentucky Fried Chicken bekannt, ass eng amerikanesch Fast-Food-Ketten, déi op frittéierte Poulet spezialiséiert ass. Si huet hire Sëtz zu Louisville am Kentucky an ass no McDonald's, wat de Verkaf betrëfft, déi zweetgréisst Restaurantsketten op der Welt. KFC huet ëm déi 15.000 Restaurant an 120 Länner an Territoiren (Stand: 2015). Zu Lëtzebuerg ass se net aktiv. D'Mark gehéiert zur Firma Yum! Brands, zu där och Pizza Hut an Taco Bell gehéieren.
KFC ass vum Harland D. Sanders gegrënnt ginn, deen zur Zäit vun der Great Depression an den USA aus sengem Restaurant nieft enger Strooss am Kentucky frittéierte Poulet verkaaft huet. Hien huet d'Potential vum Konzept vun der Restaurantsfranchise erkannt, an 1952 ass déi éischt Kentucky-Fried-Chicken-Franchise am Bundesstaat Utah opgaangen. KFC huet de Poulet an der Fast-Food-Industrie populariséiert, an de Maart diversifizéiert an deem d'Firma d'Dominanz vum deemools etabléierten Hamburger erausgefuerdert huet. Sech selwer huet den Harland als "Colonel Sanders" vermaart an ass esou eng prominent Figur an der amerikanescher Kulturgeschicht ginn. Säi Bild gëtt och haut nach vill an de Reklamme vu KFC benotzt. Trotzdeem huet der Firma hir séier Entwécklung den eelere Sanders iwwerfuerdert, deen se 1964 un Investore verkaaft huet.
Als eng vun den éischten amerikanesche Fast-Food-Ketten, déi international expandéiert huet, hat KFC scho Mëtt der 1960er Jore Restauranten a Kanada, Groussbritannien, Mexiko an Jamaika opgemaach. An den 1970er an den 1980er hat d'Entreprise mol méi, mol wéineger Gléck um amerikanesche Maart, wëll hir Besëtzer e puermol gewiesselt hunn a si net all Erfarungen an der Gastronomie haten. 1986 ass KFC u PepsiCo verkaaft ginn. D'Joer drop huet si als éischt westlech Chaîne e Restaurant a China opgemaach, wou si zënterhier staark expandéiert huet. China ass haut de gréissten Eenzelmaart vu KFC. PepsiCo huet seng Restaurantsdivisioun spéider als Tricon Global Restaurants ofgespléckt, déi spéider an Yum! Brands ëmbenannt ginn ass.
Den urspréngleche Produit vu KFC si frittéiert Pouletsstécker, déi mam Sanders sengem Rezept aus 11 Kraider gewierzt sinn. Dat Rezept ass e Betribsgeheimnis. Méi grouss Pouletstécker ginn an engem Kartongseemer zerwéiert, deen e bekannt Element vun der Kette ginn sinn, zënter datt en 1957 vir d'éischt agefouert gouf. Zënter den 1990er ginn och aner Pouletsprodukter an och Zaloten, Bäilagen, Desserten an Erfrëschungsgedrénks zerwéiert.
Gare vu Chênée
D'Gare vu Chênée ass eng belsch Gare op der Eisebunnsstreck Léck-Guillemins - Hergenrath an der Lécker Sektioun Chênée.
Se gouf 1842 a Betrib geholl. Et ass eng oppe Voyageursgare fir Zich vum Réseau express régional liégeois.
Déi haiteg Gare déi am Kader vum Gleisneibau fir d'LGV 3 ëm 2003 nei amenagéiert gouf, steet eng ronn 200 Meter ëstlech vun der éischter Gare déi direkt hanner der Bréck iwwer d'Ourthe stoung. Dat aalt Gebai gouf ewechgrappt.
Bis 1957 war do och den Uschloss fir d'Streck Chênée-Plombières. Déi haiteg TGV-Bréck iwwer d'Vesdre steet op der Plaz vun der Bréck vun där Streck.
Racrange
Racrange ass eng franséisch Gemeng am Museldepartement an der Regioun Grand Est.
Sydney Opera House
D'Sydney Opera House ass ee vun den am meeschte markanten a berüümte Gebaier vum 20. Joerhonnert an d'Emblem vun der australescher Stad Sydney. Et gouf vum däneschen Architekt Jørn Utzon (1918–2008) entworf.
2005 gouf et an d' Australian National Heritage List, an den 28. Juni 2007 op d'Lëscht vun den UNESCO-Weltierwen agedroen.
De Bau, dee vun 1959 bis 1973 gedauert huet, huet e puer Joer méi laang gedauert a 14,3-mol méi kascht wéi ufanks geplangt.
D'Gebai ass 184 Meter laang, 118 Meter breet a bedeckt eng Surface vu ronn 1,8 Hektar. Säin onverwiesselbaren Daach ass 67 Meter héich a mat 1.100.000 glaséierten, wäissen, blénkege Keramikplättercher aus Schweden verkleet. Et steet op 580 Péil, déi 25 Meter déif am Buedem verankert goufen, a weit eng 160.000 Tonnen.
Et steet um Bennelong Point, eng Hallefinsel am Hafen op där anerer Säit vun der 1932 gebauter Sydney Harbour Bridge.
Bannenan
Bannen am Operenhaus si fënnef Theatere mat am Ganze 5.541 Sëtzplazen: D' Concert Hall mat 2.688 Sëtzer, den Joan Sutherland Theatre, fir Operen, mat 1.547 Sëtzer, d' Drama Theatre mat 544 Sëtzer, d' Playhouse mat 398 an de Studio Theatre mat 364 Sëtzer. Ënner de ronn 100 Raim si fënnef Proufstudioen, e Kino, 60 Garderoben, véier Restauranten, sechs Baren an e puer Souvenirsbutteker.
Marjan Šarec
De Marjan Šarec, gebuer den 2. Dezember 1977 zu Ljubljana, ass e sloweenesche Schauspiller a Politiker (LMŠ). Hie war vum 17. August 2018 bis zum Récktrëtt vu senger Regierung, de 27. Januar 2020, Ministerpresident vu Slowenien.
De Šarec huet op der Akademie fir Theater, Radio, Film an Tëlee studéiert an ass uganks der 2000er Joren als Komiker a Cabarettist opgetrueden.
2010 huet hien ugefaangen, sech politesch z'engagéieren, a gouf als Buergermeeschter vu Kamnik, am Norde vu Slowenien, gewielt, an 2014 erëmgewielt. 2017 war hie Kandidat bei de sloweenesche Presidentschaftswalen, huet awer am zweeten Tour géint de Borut Pahor verluer.
Bei de Parlamentswalen am Juni 2018 gouf seng Partei, d'LMŠ, ënner senger Féierung mat 13% vun de Stëmmen an d'Parlament gewielt. De 17. August 2018 gouf hie Premierminister vun enger Minoritéitsregierung.
Dës ass de 27. Januar 2020 zeréckgetrueden, nodeems d'oppositionell Partei Levica d'Minortiéitsregierung net méi geduldt huet.
Danielle Hoffelt
D'Danielle Hoffelt, gebuer de 25. September 1963 zu Esch-Uelzecht ass eng lëtzebuergesch Schrëftstellerin, Dramatikerin, Regisseuse, Literaturkritikerin a Lycéesprofessesch.
Jean Kobs
De Jean Kobs, gebuer den 12. Abrëll 1912 zu Hayange a Loutrengen, a gestuerwen den 29. August 1981 zu Godinne, war e belsche Geeschtlechen an Auteur.
Nodeem hien zu Houffalize an der Belsch vum Ufank vum Éischte Weltkrich u bis an d'Joer 1919 gewunnt hat, huet hie vun 1923 bis 1932 Theologie, Latäin an Algriichesch am Petit Séminaire vu Baaschtnech studéiert. Duerno, vun 1932 bis 1936, huet hie säi Studium am Grand Séminaire zu Namur weidergefouert.
1937 ass de Jean Kobs Kaploun zu Barvaux-sur-Ourthe genannt ginn. Hie war fir d'éischt Paschtouer zu Dinez-Houffalize (1942-1958), duerno zu Dave-sur-Meuse (1958-1977).
De Jean Kobs huet méi wéi 1600 Gedichter hannerlooss.
De Laurent Fels ass am Gaang eng kritesch Ausgab a 5 Bänn vum Kobs sengem Gesamtwierk bei den Éditions Poiêtês erauszeginn, vun där bis elo just den éischte Band erauskoum.
Petit-Tenquin
Petit-Tenquin ass eng franséisch Gemeng am Museldepartement an der Regioun Grand Est.
Mariclare Costello
D'Mariclare Costello, gebuer den 3. Februar 1936 zu Peoria am Bundesstaat Illinois, ass eng US-amerikanesch Theater- a Filmschauspillerin a Pedagogin. Si huet hir Theatercarrière am Joer 1964 a Filmcarrière am Joer 1967 ugefaangen.
D'Costello gouf mat der Roll als Emily am Horrorfilm Let's Scare Jessica to Death (1971) bekannt.
Vun 1977 bis 2013 war si mam Schauspiller a Moudefotograf Allan Arbus bestuet.
Kierch Hueschtert (Nidderaanwen)
D'Kierch vun Hueschtert ass eng kathoulesch Kierch déi zur Par Iewescht Syr Saint-Esprit, zum Dekanat Osten an zu der Gemeng Nidderaanwen gehéiert.
De Patréiner ass den hellege Johannes den Deefer, deem säi Fest de 24. Juni gefeiert gëtt.
Se steet op der Place Grande-Duchesse Charlotte op der Kräizung vun der Haaptstrooss (rue Principale) mat der rue de la Gare.
Zur fréierer Par Hueschtert huet ausser der Parkierch vun Hueschtert och nach d'Filialkierch vun Iernster gehéiert.
Geschicht
D'Kierch vun Hueschtert ass tëscht 1857 an 1859 gebaut ginn nodeem déi al Kapell um Hueschterter Kierfecht ze kleng gi war. 1871 gouf iwwer der Agankspaart eng Statu vum hellegen Cyriakus ubruecht. Bannen an der Kierch ass um rietse Säitenaltor nach eng Statu vum Hl. Cyriakus ze gesinn.
Charre
Charre ass eng franséisch Uertschaft a Gemeng am Departement Pyrénées-Atlantiques, an der Regioun Nei-Aquitaine. Charre läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Mil Jung
Den Emile "Mil" Jung, gebuer den 21. Juni 1946, a gestuerwen den 12. Februar 2023, war e lëtzebuergesche Liichtathlet a Staatsbeamten.
Valloirette
D'Valloirette ass e Gebiergsfloss an de franséischen Alpen an der Savoie an an den Hautes-Alpes.
Mil Jung
Berufflech war hien ë. a. héije Conseiller am Educatiounsministère a bis 1997 Direkter vum Service Information et Presse vum Staatsministère.
Valloirette
Si entsteet um Nordhank vum Galibier eng ronn 5 Kilometer nordëstlech vum Col du Galibier op enger Héicht vu ronn 2.100 Meter, um Lieu-dit Jargette aus dem Zesummelaf vum Ruisseau de la Jargette an dem Offloss vum Lac des Mottets dee vum Ruisseau des Chardonnets, dem Ruisseau des Cerces an dem Ruisseau de la Ponsonnière gefiddert gëtt.
Mil Jung
Als Leefer huet hien 1969 de Landesrekord iwwer 400 Meter mat 47,4 Sekonnen opgestallt, deen iwwer säin Doud eraus ongeschloe blouf. Hie war och eelef Joer laang President vun der Fédération luxembourgeoise d'athlétisme (FLA).
Hie war de Brudder vum André Jung.
Valloirette
Vun do un leeft se gréisstendeels an nërdlecher Richtung laanscht Departementale D902 wou se op enger Héicht vu 1.750 Meter tëscht La Grande Charmette a La Petite Charmette vun der Lauzette gefiddert gëtt. Bei Bonnenuit kritt se op enger Héicht vu ronn 1.680 Meter Gesellschaft vum Ruisseau de Bonnenuit a vum Torrent des Aiguilles. Tëscht Les Étroits a Pratier leeft de Grand Began dran. Kuerz no Les Verneys kritt se d'Waasser vun der klenger Baach Benoit dobäi, a kuerz viru Valloire nach den Zesummefloss vum Rio Pessin an dem Ruisseau de Pémian. Vun den Häng vum Col du Télégraphe lafen dann eng sëllege kleng Baachen dran, vun deenen déi nennenswäertst de Ruisseau des Granges ass. Do leeft se de ganzen Zäit an engem schmuele fielsegem Dall bis op Saint-Michel-de-Maurienne wou se op enger Héicht vu 690 Meter an den Arc leeft.
Andelnans
Andelnans ass eng franséisch Gemeng am Territoire de Belfort an der Bourgogne-Franche-Comté.
Les dragueurs
Les dragueurs ass e franséische Film aus dem Joer 1959 vum Jean-Pierre Mocky.
Carole Lorang
D'Carole Lorang, gebuer 1974, ass eng lëtzebuergesch Theaterregisseurin.
Si huet vun 1996 bis 2000 um Institut national supérieur des arts du spectacle et des techniques de diffusion (INSAS) zu Bréissel studéiert: Hir Ofschlossaarbecht war iwwer Le silence dans le Volkstheater, de Horvath à Kroetz. Zanterhier féiert si bei enger sëllegen Theaterproduktioune Regie, z. B. deene vun der Compagnie du Grand Boube, déi se matgegrënnt huet. 2016 gouf si Presidentin vun der Lëtzebuerger Theaterfederatioun. Am Mäerz 2018 gouf si déi nei Direktesch vum Escher Theater.
Netta (Homonymie)
Netta ass:
Liverdun
Liverdun ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Instituto de Astrofísica de Canarias
Den Instituto de Astrofísica de Canarias ass en astrophysikalesche Fuerschungsinstitut op de Kanareschen Inselen. E setzt sech aus follgende Beräicher zesummen:
Observatoire um Teide
Am Observatorio del Teide op Teneriffa an enger Héicht vun 2400 Meter, sti virun allem d'Sonnenteleskope GREGOR, VTT, an THEMIS, souwéi vill kleng Nuetsteleskopen.
Observatoire um Roque de los Muchachos
De Roque de los Muchachos Observatoire steet op der Nopeschinsel La Palma an der Gemeng Garafía. Doi stinn déi grouss Nuetsteleskopen an d'Sonnenteleskopen SST an DOT. Den Observatoire gouf 1985 gegrënnt an huet déi gréisst Konzentratioun vun Teleskopen op der Nordhemisphär.
Geschicht
Den Observatorio gouf 1959 gegrënnt an dat éischt Teleskop gouf mat Ënnerstëtznng vun der Universitéit Bordeaux am Joer 1964 installéiert. 1975 gouf den Instituto de Astrofísica de Canarias vum Instituto de Astrofísica, als en Deel vun der Universitéit La Laguna gegrënnt. 1979 huet Spuenien e Vertrag fir Zesummenaarbecht an der Astrophysik mat Dänemark, Schweden a Groussbritannien ofgeschloss, fir modern Teleskopen an d'Observatoiren ze bréngen. Déi Kooperatioun gëtt als European Northern Observatory bezeechent.
1982 ass den IAC ënnerstëtzt vun der Regierung vun der Autonomer Gemeinschaft vun de Kanareschen Inselen, eng Partnerschaft mat der Universitéit vu La Laguna an dem Zentrum vun der Wëssenschaftlecher Fuerschung agaangen. Den Observatorio del Roque de los Muchachos gouf du mat den éischten Teleskopen ageriicht. No an no hu sech d'Belsch, Däitschland, Frankräich, Italien an Norwegen den Ofmaachungen ugeschloss. 1985 war d'offiziell Aweiung vum IAC.
Ufanks der 1990er Joren huet Spuenien dat éischt Teleskop, den IAC-80 entwéckelt a gebaut. 1994 gouf e Kontrakt iwwer d'Installatioun vun engem Teleskop mat der Europäescher Weltraumorganisatioun am Observatorio del Teide getraff. 2000 gouf en Terrain zu Breña Baja (Santa Cruz de Tenerife) fir den Centro Común de Astrofísica en la Palma (CALP) kaf. Fir den Observatoire z'erreechen huet dat der Insel eng besser Infrastruktur bruecht.
NGC 116
Entdeckung
D'Galaxis NGC 116 gouf am Joer 1865 vum italieeneschen Astronom Gaspare Stanislao Ferrari entdeckt.
Haie an Bord
Haie an Bord ass en däitsche Film vum Arthur Maria Rabenalt aus dem Joer 1971.
Ëm wat geet et am Film?
E Kriminalfilm mam däitsche Schlagersänger Freddy Quinn an der Haaptroll…
Vëlospist PC38
D', och nach Pist Bim Diederich, offiziell Itinéraire cyclable Bim Diederich, ass eng vun den 41 Vëlosstrecke vum nationale Reseau zu Lëtzebuerg. Se ass nom lëtzebuergesche Vëlossportler Bim Diederich (1922-2012) genannt.
Streck
Déi geplangt PC38 féiert vun der Gare Nidderkäerjeng-Suessem op d'Helfenter Bréck.
Bianchini (Moundkrater)
De Bianchini ass en Aschlagkrater op der nordwestlecher viischter Moundsäit, westlech vum Montes Jura, um Nordrand vum Sinus Iridum. De Krater ass kaum erodéiert an huet en Zentralbierg. De Krater gouf 1935 vun der IAU offiziell nom italieeneschen Astronom Francesco Bianchini genannt.
Vëlospist PC38
Uschlëss un aner Pisten
D'Pist Bim Diederich kritt ënnerwee Uschlëss un aner Pisten:
Gao Xingjian
De Gao Xingjian (Chineesesch: 高行健, Gāo Xíngjiàn), gebuer de 4. Januar 1940 zu Ganzhou, Provënz Jiangxi) ass e franséischen Erzieler, Iwwersetzer, Dramatiker, Regisseur, Kritiker a Kënschtler mat chineeseschen Originnen. 2000 huet hien den Nobelpräis fir Literatur kritt.
Publikatiounen (Auswiel op Däitsch)
Interview
Sinah-1
De Satellit gouf den 28. Oktober 2005 ëm 6:52 UTC mat enger russescher Kosmos-3M vun der Rakéitestartplaz Plessezk aus an eng 680 km héich sonnesynchron Ëmlafbunn mat enger Inklinatioun vun 98,1° geschéckt. Sinah-1 gouf a Russland vun NPO Poljot gebaut. De Präis fir den 160 kg schwéieren an 0,8 × 1,3 × 1,6 m grousse Satellit war 44 Milliounen US-Dollar. D'Opléisung gëtt mat 50 m panchromatesch an 250 m multispektral, uginn.
Léon Gambetta
De Léon Michel Gambetta, gebuer den 2. Abrëll 1838 zu Cahors, a gestuerwen den 31. Dezember 1882 zu Ville-d'Avray, war e franséische Politiker a Jurist.
Hie war vum 14. November 1881 bis de 27. Januar 1882 Premierminister (Président du conseil) vu Frankräich.
Thil (Ain)
Thil ass eng franséisch Gemeng am Departement Ain an der Regioun Auvergne-Rhône-Alpes.
Mumu
Ëm wat geet et am Film?
Am Joer 1947 gëtt de Roger Lantier erëm eng Kéier aus enger Schoul erausgehäit. Säi Papp placéiert hien dunn an eng méi streng Schoul. De Roger kënnt an d'Klass vun enger ganz strenger Léierin, der Joffer Mulard, genannt Mumu...
Canton de Sézanne-Brie et Champagne
De Canton de Sézanne-Brie et Champagne ass eng franséisch administrativ Andeelung am Arrondissement Vitry-le-François an der Marne an der Regioun Grand Est, déi mat engem Dekret vum 21. Februar 2014 gegrënnt gouf.
Den Haaptuert ass Sézanne.
Raymond Rouleau
De Raymond Rouleau, gebuer als Edgar Rouleau de 4. Juni 1904 zu Bréissel a gestuerwen den 1. Dezember 1981 zu Paräis, war e belsche Schauspiller a Regisseur.
Jean Tautges
De Jean Tautges, gebuer den 23. Januar 1830 zu Biissen a gestuerwen den 2. Januar 1871 zu Miersch, war e lëtzebuergesche Schoulmeeschter, Gewerkschaftler a Schrëftsteller.
Hien huet seng Carrière als Schoulmeeschter zu Menster ugefaangen, an ass dunn op Miedernach gewiesselt. Vun 1859 un a bis zu sengem Doud war hien Oberlehrer zu Miersch.
De Jean Tautges huet sech fir d'Reform vum Schoulsystem agesat. Hie war Editeur vum Luxemburger Schulblatt an huet ënnert anerem och fir de Luxemburger Schulbote Artikele geschriwwen.
Zu Bissen huet eng Strooss dem Jean Tautges säin Numm: rue Jean Tautges (L-7790).
Gemeng Walfer
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft vun där se och hiren Numm huet.
Geographie
D'Gemeng Walfer läit am Uelzechtdall a grenzt am Süden un d'Stad Lëtzebuerg, am Westen un d'Gemeng Koplescht an am Norden an Osten un d'Gemeng Steesel.
Uertschaften an der Gemeng
Zur Gemeng gehéieren d'Uertschaften an de Lieu-dit
Geschicht
Am Annuaire officiel 1917 fënnt ee fir d'Gemeng Walfer 1.077 Awunner, 221 bewunnten Haiser an 239 Famillen.
Politik
De Gemengerot vu Walfer gëtt nom Proporzsystem gewielt. E setzt sech aus 13 Conseilleren zesummen.
De Schäfferot, deen aus de Gemengewalen 2011 ervirgoung, huet sech op eng DP-LSAP-Koalitioun gestäipt. Zanter deene vun 2017 ass et eng Koalitioun vun CSV an Déi Gréng. Buergermeeschter ass de François Sauber.
Zesummesetzung
D'Majoritéitskoalitioun am Gemengerot ass fett geschriwwen Quell: Inneministère / RTL.lu / elections.lu
De Wope vun der Gemeng
De Gemengerot vu Walfer huet an der Sëtzung vum 11. November 1983 iwwer de Wopen ofgestëmmt an en ugeholl. Duerch arrêté ministériel vum 26. Mäerz 1984 gouf de Wopen agreéiert. (Mémorial B vun 1984 Säit 454).
Am Originaltext am Mémorial gëtt de Wope sou beschriwwen: "« D'or au renard rampant de gueules tenant de ses pattes de devant une flèche du même posée en pal, accompagné de sept billettes aussi de gueules posées en orle aux flancs et en pointe, au chef, d'azur à la porte de trois tours ouverte d'or »."
Jumelagen
Walfer ass zanter 1971 mat follgende Stied a Gemenge jumeléiert:
Interkommunal Syndikater
D'Gemeng Walfer ass Member vu follgenden interkommunale Syndikater:
Gjakova
Gjakova oder Gjakovë op Albanesch an Đakovica oder Ђаковица op Serbesch ass eng Stad a Gemeng am Weste vum Kosovo.
Bevëlkerung
Der Vollekszielung vun 2011 no sinn d'grouss Majoritéit vun der Bevëlkerung ethnesch Albaner (93%), virun de kosovareschen Egypter an de Roma.
Infrastruktur an Zerwisser
D'Infrastruktur an der Gemeng gëllt als gutt. Wärend dem Krich 1999 sinn haaptsächlech Gebaier am Zentrum vun der Alstad zerstéiert ginn, dem sougenannten Ale Basar. Zënterhinn ass deen awer mat internationale Fongen erëm opgebaut ginn. An der ganzer Gemeng goufen et 2011 42 Primärschoule fir iwwer 14.400 Schüler a 7 Lycéeë fir iwwer 4.700 Schüler. Zënter 2013 gëtt et eng ëffentlech Universitéit, d'Universiteti i Gjakovës "Fehmi Agani".
Donieft gëtt et 33 Moscheeën an der Stad an an den Dierfer, vun deenen déi meescht nom Krich restauréiert goufen, an zwou kathoulesch Kierchen. Eng serbesch-orthodox Kierch ass 1999 schwéier beschiedegt a spéider ofgerappt ginn. Eng aner serbesch-orthodox Kierch ass wärend den Onrouen am Mäerz 2004 beschiedegt ginn a spéider am Zentrum vun der Stad nei opgebaut ginn. Si huet 2011 hir Dieren opgemaach.
Zu Gjakova gëtt et e Geriicht mat 14 Riichter. Am September 2015 gouf et 218 Polizisten an der Gemeng.
Les mystères de Paris (Film 1962)
Les mystères de Paris ass e franséisch-italieenesche Film vum franséische Filmregisseur André Hunebelle aus dem Joer 1962.
Ëm wat geet et am Film?
De Marquis Rodolphe de Sombrueil hëlleft enger Witfra hiert Meedche dat entfouert ginn ass, erëmzefannen.
Larry Valvasori
De Larry Valvasori, gebuer den 30. Mee 1996, ass e lëtzebuergesche Vëlossportler.
Nodeems en am Ufank beim VV Tooltime Préizerdaul gefuer ass, ass de Larry Valvasori wärend 4 Saisonen (vun 2015 bis 2018) am Trikot vum Team Differdange - Losch gefuer. Dono war hien an Éisträich beim Team Vorarlberg Santic ënnerwee.
Alexander Van der Bellen
Den Alexander Van der Bellen, gebuer den 18. Januar 1944 zu Wien, ass en éisträicheschen Ekonomist a Politiker. Hien ass zanter dem 26. Januar 2017 Bundespresident vun der Republik Éisträich.
Carrière
De Van der Bellen ass a Finanzwëssenschaft spezialiséiert a war vun den 1970er bis an d'1990er Joren eran Universitéitsprofesser op den Universitéite vun Innsbruck a Wien. Vun 1997 bis 2008 war e Porte-parole vun de Gréngen a vun 1999 bis 2008 "Klubobmann" (Fraktiounspresident) vun der grénger Fraktioun ("Klub") am Nationalrat, dem federale Parlament, wou en zënter 1994 Deputéierte war.
Vun 2012 bis 2015 war e Member vum Wiener Gemengerot a Landtag.
Bei de Bundespresidentewalen 2016 koum hien zesumme mam Norbert Hofer (FPÖ) an den zweeten Tour, deen en dunn den 22. Mee mat 51,93 % gewonnen huet. Well et zu Onreegelméissegkeete beim Ausziele vun de Walbulletine komm war, huet d'Wal de 4. Dezember misse widderholl ginn. Hie krut dunn 53,8 % vun de Stëmmen a gouf de 26. Januar 2017 vereedegt.
Bei der Bundespresidentewal vum 9. Oktober 2022 gouf hie schonn am éischten Tour mat absoluter Majoritéit a senger Fonctioun konfirméiert.
Yutz
Yutz (Jäiz op Lëtzebuergesch) ass eng franséisch Gemeng am Museldepartement an der Regioun Grand Est.
Geographie
Yutz läit um rietsen Uwänner vun der Musel.
Vincenzo Zappalà
De Vincenzo Zappalà, gebuer am Joer 1945 ass en italieeneschen Astronom an Asteroidenentdecker.
Hien ass Mataarbechter um Observatoire vun Turin zu Pino Torinese an huet zesumme mat Kolleegen am Ganzen 11 Asteroiden entdeckt. Hien huet och d'Websäit Astronomia.com, déi sech mat astronomeschen Theme befaasst an d'Liewe geruff.
Den Asteroid (2813) Zappalà gouf no him genannt.
M.D.C. - Maschera di cera
M.D.C. - Maschera di cera ass e franséisch-italieenesche Grujelfilm vum Sergio Stivaletti aus dem Joer 1997.
Saint-Maurice-de-Beynost
Saint-Maurice-de-Beynost ass eng franséisch Gemeng am Departement Ain an der Regioun Auvergne-Rhône-Alpes.
Lucey (Meurthe-et-Moselle)
Lucey ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Parc naturel régional de Lorraine.
Lëscht vun den nationale Monumenter an der Gemeng Lëtzebuerg/Lampertsbierg
An dëser Lëscht vun den nationale Monumenter am Quartier Lampertsbierg sinn all national Monumenter opgezielt, déi am Quartier Lampertsbierg vun der Gemeng Lëtzebuerg ze fanne sinn (Stand: ).
D'Andeelung no Quartieren ass nom Klassement vum Institut national pour le patrimoine architectural (INPA) gemaach, deen op de Kadastersektioune berout, awer net mat der offizieller Andeelung vun der Gemeng Lëtzebuerg iwwereneestëmmt. Et kann dofir a verschiddene Fäll zu Mëssverständnesser komme wat de Quartier ubelaangt.
Courcelles-lès-Lens
Courcelles-lès-Lens ass eng franséisch Gemeng am Departement Pas-de-Calais an der Regioun Hauts-de-France.
Les deux crocodiles
Les deux crocodiles ass e franséische Film vum Joël Séria aus dem Joer 1987.
NGC 117
Den NGC 117 ass eng Spiralgalaxis am Stärebild Cetus. Si ass zirka 240 Millioune Liichtjoer vun eisem Sonnesystem ewech an huet en Duerchmiesser vu ronn 50.000 Liichtjoer.
Entdeckung
D'Galaxis NGC 117 gouf den 13. September 1863 vum däitschen Astronom Albert Marth entdeckt.
Lacus Luxuriae
De Lacus Luxuriae – latäin fir Séi vum Iwwerfloss – ass e verstengerte Lavaséi um Äerdmound. D'Bezeechnung gouf duerch d'International Astronomesch Unioun am Joer 1976 festgeluecht.
Déi kleng onreegelméisseg Mieresfläch huet e mëttleren Duerchmiesser vu 50 Kilometer a läit nërdlech vun der Mëtt vun der Moundrécksäit bei de selenographesche Koordinaten 19 Grad Nord an 176 Grad Ost.
Guillaume Speck
De Guillaume (Willibrord Wilhelm) Speck, genannt Willy oder Will, gebuer de 6. Mäerz 1907 zu Iechternach a gestuerwen de 24. September 1992 an der Stad Lëtzebuerg am Alter vu 85 Joer, war e lëtzebuergeschen Dokter a Politiker (CSV).
Den Dokter
De Will Speck huet zu Lëtzebuerg (Cours supérieurs), Paräis a Stroossbuerg Medezin studéiert. Am November 1932 huet hie sech zu Iechternach als Generalist etabléiert.
1947 gouf hie medezineschen Direkter vum Heliar-Institut an der Weilerbaach. Vun 1948 bis 1951 war den Dr. Speck am Rang vum Kapitän den Dokter vum lëtzebuergesche Batailloun zu Bitburg.
De Politiker
De Will Speck gouf bei de Gemengewale vum 7. Oktober 1945 an den Iechternacher Gemengerot gewielt, deem hie vun 1946 bis 1969 ugehéiert huet.
Hie gouf bei de Chamberwale vum 21. Oktober 1945 fir d'éischt als Deputéierten an d'Chamber gewielt a gouf ëmmer nees erëmgewielt bis hien 1964 aus beruffleche Grënn decidéiert huet net méi fir en Deputéiertemandat ze kandidéieren.
De Speck war vun 1947 bis 1963 President vum Willibrordus-Bauveräin.
D'Famill
De Will Speck huet sech den 8. Abrëll 1937 mat der Claire Wertheim bestuet. Seng Mamm war d'Marie Sibylla Mertens. Säi Papp war de Geschäftsmann Jos (Michel Joseph) Speck, deen den 28. Abrëll 1878 zu Iechternach op d'Welt koum an do de 27. Oktober 1942 gestuerwen ass. . De Jos Speck war eng länger Zäit Member vum Iechternacher Gemengerot, sief et als Conseiller oder als Schäffen. . Vun 1928 u bis zu der Opléisung vum Veräin duerch d'Preisen am Mäerz 1941 war de Jos Speck donieft President vum Willibrordus-Bauveräin.
Sommedieue
Sommedieue ass eng franséisch Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine.
Corinne Cahen
D'Corinne Cahen, gebuer de 16. Mee 1973 an der Stad Lëtzebuerg, ass eng lëtzebuergesch Geschäftsfra a Politikerin (DP).
Si war vum 5. Dezember 2018 bis de 14. Juni 2023 Ministesch fir Famill a fir d'Groussregioun an der Regierung Bettel-Schneider-Braz.
Carrière
No der Primärschoul zu Bouneweg an dem Secondaire am Kolléisch huet si vun 1992 bis 1995 Humanwëssenschaften op der Universitéit zu Stroossbuerg studéiert wou se en Diplom a Friemsprooche krut. 1995-96 huet si hire Studium zu Nice weidergefouert. 1997 huet se e Journalismus-Studium op der Sorbonne zu Paräis gemaach.
Vun 1995 bis 2001 huet si fir RTL Radio Lëtzebuerg geschafft, fir d'éischt als Korrespondentin a Frankräich, duerno zu Lëtzebuerg. Vun 2001 bis 2004 huet se nëmmen nach als Freelance fir RTL geschafft well se vun 2001 un d'Schonggeschäft vun hirer Famill an der Stad gefouert huet.
D'Corinne Cahen war vun 2008 bis 2012 Presidentin vum Stater Geschäftsverband. Ausserdeem war si Member vum Verwaltungsrot vun der Chambre de commerce. Den 28. November 2015 ass si zur Presidentin vun der Demokratescher Partei gewielt ginn.
Bei de Chamberwale vum 20. Oktober 2013 huet si op der Lëscht vun der DP am Walbezierk Zentrum kandidéiert a gouf an d'Chamber gewielt. Si huet awer op hiert Deputéiertemandat verzicht, fir an der Regierung Bettel-Schneider Ministesch fir Famill an Integratioun a Ministesch fir d'Groussregioun ze ginn. Bei de Wale vum 14. Oktober 2018 gouf si erëmgewielt an huet nees op hiert Chambersmandat verzicht, fir an der Regierung Bettel-Schneider-Braz déi selwecht Portefeuillë wéi virdrun z'iwwerhuelen.
Bei de Gemengewalen 2023 huet d'Corinne Cahen an der Stad kandidéiert a gouf als Drëtt op der DP Lëscht gewielt. Si ass zanterhier Schäffin am Stater Gemengerot. Fir hiert kommunaalt Mandat unzehuelen, huet si hire Ministeschposten opginn, deen doropshi vum Max Hahn iwwerholl gouf.
An hirer Jugend war d'Corinne Cahen, als éischt Fra, Presidentin vun der Jeunesse Israélite du Luxembourg.
== Gielercher ==
Richard Salisbury Ellis
De Richard Salisbury Ellis, gebuer de 25. Mee 1950 zu Colwyn Bay a Wales, ass e britteschen Astronom. Hien ass Professer um Caltech.
Joseph Johann von Littrow
De Joseph Johann von Littrow (an der Literatur och als Johann Josef Littrow geschriwwen), gebuer den 13. Mäerz 1781 zu Bischofteinitz a Béimen a gestuerwen den 30. November 1840 zu Wien war en éisträicheschen Astronom.
Richard Salisbury Ellis
Den Ellis huet um University College London an um Wolfson College vun der Universitéit Oxford Astronomie studéiert an huet am Joer 1974 promovéiert. Duerno war hien op der Universitéit vun Durham an um Royal Greenwich Observatory. 1985 gouf hie Professer zu Durham an 1993 Plumian Professor fir Astronomie op der Universitéit vu Cambridge a Fellow vum Magdalene College. Vun 1994 bis 1999 war hien do Direkter vum Astronomeschen Institut. 1999 goung hie bei de Caltech. Vun 2000 bis 2005 war hien do Direkter vum Palomar-Observatoire.
IC 3568
Den IC 3568 ass e planetareschen Niwwel am Stärebild Camelopardalis. Den Niwwel gouf den 31. August 1900 vum US-amerikaneschen Astronom Robert Grant Aitken entdeckt.
Joseph Johann von Littrow
De Littrow war de Jong vum Geschäftsmann Anton Littrow. No senger Schoulzäit am Joer 1799 goung de Littrow op Prag an d'Karls-Universitéit fir do Rechtswëssenschaft a Theologie ze studéieren. Ee vu senge Dozente war de Schrëftsteller August Gottlieb Meißner. Ënnerstëtzt vun dësem, grënnt de Littrow 1800 zesumme mat Frënn an der Universitéit d'Zäitschrëft „Die Propyläen“. De Studium huet hien am Joer 1803 ouni Ofschloss ofgebrach an huet uschléissend als Hausléiermeeschter an Haffmeeschter beim jonke Grof J. Renard geschafft; am Ufank a Schlesien a spéider dann zu Wien.
Richard Salisbury Ellis
Den Ellis ass en Observatiounsastronom, dee sech besonnesch mat der Evolutioun vu fréie Galaxien a grousse Strukturen am Kosmos befaasst. Hie war Member vum Supernova Cosmology Project, dat d'Acceleratioun vum Universum festgestallt huet, woufir hire Leeder, de Saul Perlmutter am Joer 2011 de Nobelpräis krut. Enn vun den 1990er Jore war den Ellis un der Morphs Collaboration bedeelegt (ënner anerem mam Alan Dressler), déi d'Entwécklung vu verschiddene Forme vu Galaxien ënnersicht huet. Weider huet hie fréier Stären a Galaxien erfuerscht, ënner anerem mat Gravitatiounslënseneffekter a mam Hubble-Weltraumteleskop souwéi am Keck-Observatoire.
Die Antwort kennt nur der Wind
Die Antwort kennt nur der Wind ass en däitsch-framséische Film vum Alfred Vohrer aus dem Joer 1974 no engem Roman vum Johannes Mario Simmel.
Richard Salisbury Ellis
Hien huet och eng wichteg Roll bei der Virbereedung fir de geplangte Thirty Meter Telescope gespillt.
Die Antwort kennt nur der Wind
Ëm wat geet et am Film?
E Millionär stierft bei der Explosioun vu senger Luxusyacht. Den Inspekter Lacrosse soll erausfannen op et en Ongléck oder Mord war…
Richard Salisbury Ellis
1995 gouf hie Fellow vun der Royal Society, där hir Bakerian Lecture hien am Joer 1998 gehalen huet (The morphological evolution of the galaxies). 2008 gouf den Ellis CBE an am Joer 2011 krut hien d'Goldmedail vun der Royal Astronomical Society.
Joseph Johann von Littrow
De Littrow war mat der Duechter vum Franz Ulrich von Ullrichsthal bestuet. Mat hir hat hien 12 Kanner, dorënner de spéideren Astronom Karl Ludwig von Littrow, dee mat der Schrëftstellerin Auguste von Bischoff bestuet war, an de Kartograph Heinrich von Littrow.
Amy Winehouse
D'Amy Jade Winehouse, gebuer de 14. September 1983 zu London an och do gestuerwen den 23. Juli 2011, war eng brittesch Sängerin, déi bekannt war fir hir kräfteg Alt-Stëmm an hire Mix vu verschiddene Museksgenrë wéi R'n'B, Jazz, Pop, Soul a Ska.
Joseph Johann von Littrow
Autodidaktesch huet hie sech speziell a Mathematik an Astronomie ausgebilt. Am November 1807 huet de Littrow e Ruff als Professer fir Astronomie an der Jagiellonen-Universitéit zu (Krakau) ugeholl. 1810 goung hie no Kasan, wou hien een Observatoire gegrënnt huet. 1816 wiesselt hien als Direkter adj. an den Observatoire vu Budapest. 1819 iwwerhëlt hien eng Professur fir Astronomie an der Universitéit Wien a gouf Direkter vum éischten Universitéitsobservatoire Wien, deen hie komplett reorganiséiert huet. De Bau vun engem neien Observatoire war eng weider Aarbecht vun him, deen hie mam Mecanicien an Optiker Simon Plößl zesumme preparéiert huet. Säi Jong Karl Ludwig huet uschléissend d'Aarbechte fäerdeg gemaach.
Amy Winehouse
Hir erfollegräichste Single an Europa war Rehab, mat där se 2007 an d'Charts koum.
Joseph Johann von Littrow
1836 gouf de Littrow vum éisträichesche Keeser Ferdinand I. an den ierflechen éisträicheschen Adelstand erhuewen, wouduerch och all seng Jongen den Adelspredikat droe konnten.
Amy Winehouse
An de Boulevardmedie gouf se als fënneffach Grammy-Gewënnerin gefeiert, mä si war do awer och dacks present wéinst hirem Drogen- an Alkoholkonsum, wéinst deem se ë. a. 2007 kuerzfristeg eng Rei Festivalstermäiner huet missen ofsoen, grad wéi 2011 hir Comeback-Tournee duerch Europa. Den 23. Juli vun deem Joer ass si am Alter vun nëmme 27 Joer dout an hirer Wunneng fonnt ginn. D'Obduktioun huet spéider erginn, datt si 4,16 Promill Alkohol am Blutt hat.
Joseph Johann von Littrow
De Littrow entfaalt eng ergiebeg Tätegkeet als Pedagog. Duerch seng theoreetesch Ënnersich beweegt hien de Plößl zu der Ausféierung vun dialyteschen Teleskopen. De Littrow war och eng Autoritéit um Gebitt vu Versuergungsanstalten. Seng wëssenschaftlech Aufsätz sinn als „Vermischte Schriften“ (Stuttgart 1846, mat Biographie) gesammelt erauskomm. Vu senge ville Schrëften hu seng populär Virträg iwwer d'Stären, an der „Wiener Zeitschrift für Kunst und Litteratur“ hie bekannt gemaach. Säi populärwëssenschaftlecht Wierk „Wunder des Himmels“ war staark beléift a gouf a villen Editioune bis an 20. Joerhonnert publizéiert.
Niévroz
Niévroz ass eng franséisch Gemeng am Departement Ain an der Regioun Auvergne-Rhône-Alpes.
Messier 55
De Messier 55 (och als NGC 6809 bezeechent) ass e 7,4 mag helle Kugelstärekoup mat enger Wénkelausdehnung vun 19' am Stärebild Sagittarius. Wéinst senger südlecher Positioun ass dëse Stärekoup vu Mëtteleuropa aus schwéier ze fannen.
Auguste Liger
Den Auguste (August) Liger, gebuer den 21. Oktober 1851 an der Stad Lëtzebuerg an do gestuerwen den 29. Juli 1905, war e lëtzebuergeschen Affekot.
Den August Liger war Grënnungsmember an éischte President vum Touring Club luxembourgeois (T.C.L.), deen den 20. Dezember 1896 am Restaurant Lentz an der Stad gegrënnt ginn ass.